Windows 95

Microsoft Windows 95 (kodenavn: Chicago, versjon: Windows 4.0) er et hybrid 16/32-bit grafisk operativsystem fra Microsoft. Det ble utgitt 24. august 1995. Windows 95 forente Microsoft sine tidligere separate MS-DOS og Windows produkter.

Windows 95 inkluderte også mange forbedringer fra sin forgjenger, Windows 3.1x, blant annet i sitt brukergrensesnitt og sine relativt enkle «Plug and Play»-funksjoner. Windows 95 forflyttet seg også til en 32-bit arkitektur, fra 16-bit arkitekturen som var mest vanlig på tiden i datamaskinene til folk flest.

Tre år etter at Windows 95 ble sluppet ut på markedet, ble Windows 95 fulgt av Windows 98. Støtte for Windows 95 ble avsluttet 31. desember 2001.

Historie
Begynnelsen på designet og utviklingen til Windows 95 kan spores tilbake til rundt mars 1992, kort tid etter lanseringen av Windows 3.1. På denne tiden var Windows 3.11 for Workgroups og Windows 3.1 NT fortsatt under utvikling, og Microsoft sine planer fremover var å fokusere på operativsystemet Cairo. Cairo skulle være Microsofts nye utvikling av Windows, basert på Windows NT og med et brukergrensesnitt som skulle være lettere å bruke, men skulle ikke bli lansert før 1994 (Cairo ble senere lansert som en del av Windows NT 4.0).

Samtidig som Windows 3.1 ble lansert, lanserte IBM sin OS/2 2.0. Microsoft innså at de trengte en oppdatering til Windows, med støtte for 32-bit applikasjoner og bedre multitasking, men som fortsatt kunne støttes på dårligere maskinvare (Som Windows NT ikke gjorde). Så utviklingen av Windows «Chicago» hadde begynt, og ble planlagt for en lansering sent i 1993, og ble kjent som Windows 93. I starten var fokuset på å ikke designe et nytt brukergrensesnitt, men istedenfor fokusere på å gjøre installasjon, konfigurering og nettverksoppsett lettere.

 Beta 
Før den offisielle lanseringen, kunne amerikanere bestille en beta versjon av Windows 95. For rundt 20 amerikanske dollar, ble man sendt et sett med 3,5 tommer disketter som ville enten installere Windows 95 eller oppgradere Windows 3.1. Beta versjonene av Windows 95 gikk ut i november 1995, da måtte de som hadde beta versjonen kjøpe fullversjonen.

Utgaver

 Utgave  - Versjon  - Lansert  - Internet Explorer  - USB støtte  - FAT32 støtte  - DMA støtte Windows 95 Retail  - 4.00.950  - 1995  - ingen (1.0 i Plus Pack)  - nei  - nei  - nei Windows 95 Retail SP1  - 4.00.950A  - 1995  - ingen (1.0 i Plus Pack)  - nei  - nei  - nei OEM Service Release 1  - 4.00.950A  - 1995  - 2.0  - nei  - nei  - nei OEM Service Release 2  - 4.00.1111 (4.00.950B)  - 1996  - 3.0  - nei  - ja  - ja OEM Service Release 2.1  - 4.03.1212-1214 (4.00.950B)  - 1996  - 3.0  - ja  - ja  - ja OEM Service Release 2.5  - 4.03.1214 (4.00.950C)  - 1997  - 4.0  - ja  - ja  - ja

 Referanser 

Kategori:Microsoft Windows
Kategori:DOS-utvidere
Kategori:Operativsystemer lansert i 1995
Kategori:Produktavviklinger i 2001